แสดงให้เห็นถึงความรักของคุณ พูดอย่างสุภาพบุรุษ หลีกเลี่ยงความผิดพลาดที่พบบ่อยๆ
ปฏิบัติต่อผู้หญิงของคุณให้ถูกต้องด้วยการทำสิ่งที่ทำให้เธอมีความสุข อย่าทำสิ่งเหล่านี้ไปโดยหวังอะไรตอบแทน หรือเพราะคุณอยากได้อะไรสักอย่างจากเธอ แต่ให้ทำมันเพราะคุณคิดว่าเธอสมควรได้รับสิ่งเหล่านี้ และเพราะคุณอยากให้เธอมีความสุขจริงๆ เธอสามารถที่จะแยกความแตกต่างระหว่างสิ่งที่คุณทำเพื่อให้ได้สิ่งที่ต้องการ และสิ่งที่คุณทำเพราะคุณรักเธอจริงๆ  ตัวอย่างเช่น คุณอาจจะลองเปลี่ยนแปลงบางอย่าง และเริ่มหัดถักโครเชท์ เพียงเพื่อถักผ้าพันคอให้ “เธอ” สักครั้ง คุณควรลองทำสิ่งต่างๆ ที่ทำให้เธอมีความสุขโดยดูจากสิ่งที่เธอใส่ใจ เกี่ยวข้องกับเธอ เช่น ถ้าเธอชอบไปปีนหน้าผามาก คุณอาจจะทำถุงเล็กๆ ทำเองสักอันสำหรับให้เธอใส่ชอล์ค ทำตัวเป็นสุภาพบุรุษ ผู้หญิงบางคนอาจคาดหวังให้คุณเปิดประตูให้พวกเธอ และดึงเก้าอี้ให้พวกเธอนั่ง แต่ผู้หญิงบางคนก็ไม่ชอบพฤติกรรมเหล่านี้ คุณจะต้องดูว่าแฟนของคุณต้องการแบบไหน แต่ขณะเดียวกันก็ควรให้เกียรติเธอเสมอ อย่าเรอ หรือตดต่อหน้าเธอ ให้แขนเป็นที่พึ่งให้เธอได้พิงเวลาที่เธอเดินบนส้นสูง ช่วยถือของเวลามือเธอเต็ม หรือของมันหนักเกินไป นี่เป็นพื้นฐานของการเป็นสุภาพบุรุษที่คุณควรแสดงต่อทุกคน ไม่ใช่แค่กับผู้หญิงเท่านั้น การเป็นแฟนกัน หมายถึง การอยู่ด้วยกัน ถ้าคุณไม่ต้องการที่จะให้เวลากับเธอในวันของคุณ มันจะแปลว่าอะไรสำหรับเธอล่ะ จัดแบ่งเวลาในแต่ละอาทิตย์เพื่อไปเดทกับเธอ แม้ว่ามันจะฟรีและไม่ได้มากอะไร ส่งข้อความคุยกับเธอ ใช้เวลาคุยโทรศัพท์กับเธอบ้าง เธอควรจะได้รับความสำคัญจากคุณมากพอที่คุณจะยอมล้มเลิกนัดกับเพื่อนเพื่อไปดูหนังกับเธอ  แม้ว่าคุณควรจะทำให้เธอรู้สึกว่าเธอได้รับเวลาส่วนตัวสองต่อสองกับคุณ แต่คุณก็สามารถที่จะช่วยให้เธอรู้สึกว่าคุณเอาใจใส่เธอด้วยการพาเธอไปเที่ยวกับเพื่อนๆ ของคุณ ตราบเท่าที่คุณเป็นที่รักใคร่ แม้จะอยู่กับคนอื่นๆ เธอมักจะไปด้วยและรู้สึกว่าเธอมีเวลาที่ดีกับคุณ แน่นอนว่ามันสำคัญสำหรับเธอที่จะมีเวลาส่วนตัวบ้าง ความเป็นอิสระของเธอนั้นสำคัญมาก อย่าเรียกร้องเอาเวลาจากเธอทั้งหมด ให้เธอได้มีเวลาไปเที่ยวกับเพื่อนๆ บ้าง และทำในสิ่งที่พวกเขาปกติทำกัน คุณควรจะส่งเสริมให้เธอทำในสิ่งที่เธอชอบ นี่เป็นหนึ่งในหน้าที่ที่สำคัญในการเป็นแฟนกัน: เราให้ความช่วยเหลือกันและกัน และสามารถทำให้อีกคนกลายเป็นคนที่ดีขึ้น เมื่อคุณทำแสดงให้เธอเห็นว่ามันสำคัญแค่ไหนในการที่จะไล่ตามความฝันของเธอ คุณกำลังทำสิ่งที่ถูกต้องแล้ว ตัวอย่างเช่น เธออาจจะเคยพูดว่าเธอชอบแต่งเพลงให้ตัวเองมาก ลองส่งเสริมให้เธอตั้งช่องยูทูปของเธอขึ้นมาเพื่อแบ่งปันเพลงที่สวยงามกับคนอื่นๆ บนโลก เมื่อคุณเปิดตัวเองให้คิดถึงเธอ มันจะแสดงให้เห็นและทำให้เธอรู้สึกดีอย่างมาก และรู้สึกเป็นที่รัก ปล่อยให้สิ่งต่างๆ ทำให้คุณนึกถึงเธออยู่เสมอๆ เช่น เวลาคุณได้ข่าวงานอะไรที่เธออาจชอบ คุณก็นึกถึงเธอ และมีความสุขกับการนึกถึงสิ่งที่พวกคุณทำด้วยกัน เมื่อคุณทำสิ่งเหล่านี้มันจะค่อยๆ แสดงให้เห็นเอง และเธอก็จะสังเกตได้ ตัวอย่างเช่น คุณกำลังเดินไปตามท้องถนน และเห็นรูปภาพในร้านหนึ่งที่ทำให้คุณนึกถึงเวลาที่คุณไปหาดทรายด้วยกัน ซื้อภาพนั้นและเอาให้เธอ บอกเธอว่ามันทำให้คุณนึกถึงเธอ และมันทำให้คุณรู้สึกดีแค่ไหน รับรองว่าเธอละลายแน่นอน เมื่อคุณสนใจในความรู้สึก ความคิด และความเห็นของเธอ มันจะทำให้เธอรู้สึกว่าเธอได้รับการเคารพและเห็นคุณค่า ซึ่งเป็นทางที่ดีในการเอาใจใส่ผู้หญิง ทำให้เธอมีความสุขและซาบซึ้งกับความสัมพันธ์ดีๆ ที่เธอมีร่วมกับคุณ   ถามว่าเธอคิดอย่างไรกับสิ่งต่างๆ ไม่ใช่แค่เฉพาะหัวข้อกว้างๆ เช่นเพลงหรือทีวี แต่ถามถึงว่าเธอคิดยังกับเหตุการณ์ปัจจุบัน การเมือง หรือสิ่งที่เกิดขึ้นในชีวิตคุณ ซึ่งมันจะทำให้เธอรู้สึกได้รับการเคารพ เช่นเดียวกับการขอความเห็นเธอกับปัญหาในชีวิตของคุณเอง เอาใจใส่ความรู้สึกของเธอและเรียนรู้ว่าเมื่อไหร่ที่เธอรู้สึกเศร้า เหนื่อย โกรธ หรือ มีความสุข เมื่อคุณรู้สามารถจับอารมณ์เหล่านั้นได้ ก็คอยเป็นกำลังใจให้เมื่อเธอต้องการ และปล่อยให้เธอเล่าเรื่องต่างๆ ที่เธอรู้สึกมีความสุข หรือตื่นเต้น ปลอบเธอเมื่อเธอรู้สึกเศร้า แม้ว่ามันจะเป็นแค่การให้ยืมไหล่เพื่อซบ คุณอาจจะพูดว่า “ดูเหมือนเธอจะกำลังมีเรื่องหนักใจอยู่นะ ฉันไม่รู้ว่าอะไรที่กวนใจเธออยู่ แต่รู้ไว้นะว่าฉันอยู่นี้ พร้อมที่จะฟังเธอเสมอ” การมองว่าสิ่งที่คนรักของคุณทำให้เป็นเรื่องปกติเป็นสิ่งที่ง่ายมาก อย่างไรก็ตามนี่อาจทำลายความสัมพันธ์ได้ ไม่ว่าคุณจะอยู่ด้วยกันมานานแค่ไหน จะห้าเดือน หรือห้าปี คุณไม่ควรตัดสินหรือคิดเองว่า เขา “ควร” ทำอะไรเหล่านั้นให้คุณ เมื่อเธอทำอะไรดีๆ ให้คุณ ขอบคุณเธอ อย่าคาดหวังสิ่งต่างๆ จากเธอ แสดงความซาบซึ้งให้เธอเห็นเมื่อเธอทำอะไรดีๆ ให้ ตัวอย่างเช่น สมมติเธอทำอาหารเย็นให้คุณ อย่าบ่นว่ารสชาติมันเป็นอย่างไร ให้ขอบคุณ และช่วยเธอเก็บกวาดล้างจาน เมื่อคุณคุยกับเธอ ให้เกียรติเธอด้วย คุณไม่ควรจะวิจารณ์ว่าเธอย่างหยาบคาย หรือพูดอะไรที่ไปลดคุณค่าเธอ เช่นเดียวกันคุณคงไม่ยอมให้ใครมาพูดเช่นนี้กับคุณ คุณก็ไม่ควรไปพูดสิ่งเหล่านี้กับเธอเช่นกัน  พยายามอย่าคิดแค่ว่าคุณจะรู้สึกอย่างไรถ้ามีคนมาพูดเช่นนั้นกับคุณ แต่ให้คิดด้วยว่าด้วยประสบการณ์ที่เธอเคยเจอมา เธอจะรู้สึกอย่างไรกับคำพูดของคุณ  ตัวอย่างเช่น ให้เรียกเธอเป็นเด็กน้อยกรณีที่เธอยังเป็นเด็กอยู่ แต่ถ้าสมมติว่าเธอโต และเป็นผู้ใหญ่พอแล้ว ถึงจุดนั้นคุณอาจจะต้องเรียกเธอเป็นคุณผู้หญิง หรืออย่างอื่นแทน เพราะเมื่อคุณเรียกเธอเป็นเด็กน้อย คุณอาจจะทำให้เธอรู้สึกเหมือนตัวเองเป็นเด็ก ที่ทำอะไรด้วยตัวเองไม่ได้ ให้คิดหรือทำอะไรให้เหมาะสมกับความเป็นผู้ใหญ่ของเธอ ทำความเข้าใจ รู้จักว่าเธอเป็นอย่างไรจริงๆ ไม่ใช่สิ่งที่คุณคิดว่าเธอเป็น หรืออยากให้เธอเป็น ถามคำถามเกี่ยวกับตัวเธอ ขุดไปลึกๆ ให้ความสนใจในสิ่งที่เธอพูด สิ่งที่เธอทำ และสิ่งที่เธอต้องการ เธอจะเห็นว่าคุณทำสิ่งเหล่านี้ และมันจะแสดงให้เธอเห็นว่าคุณไม่ได้แค่เอาใจใส่เธอ แต่คุณยังให้ความเคารพในตัวเธอในฐานะคนๆ หนึ่ง  ถามคำถามเกี่ยวกับศาสนาของเธอ ความเห็นทางด้านการเมือง และเธอโตขึ้นมาอย่างไร และเธอวางแผนอนาคตอย่างไร คุณอาจถามคำถามธรรมดาทั่วไป เช่นสี หรืออาหารที่เธอชอบ แต่สิ่งเหล่านี้คุณต้องนำไปปรับให้เข้าใจกับความเป็นตัวตนจริงๆ ของเธออีกที ฟังว่าเธอพูดว่าอะไร เมื่อเธอพูด คุณควรจะฟัง อย่าเพิกเฉยเธอ เพียงเพราะเธอ “พูดมากเกินไป” ให้เอาใจใส่เพราะคุณอาจได้รู้อะไรเกี่ยวกับเธอที่คุณไม่เคยรู้มาก่อน แทนที่จะทะเลาะ พูดจาถากถางกัน เมื่อคุณทะเลาะกัน ให้ค่อยๆ คุยแก้ปัญหาไปด้วยกัน ถ้าคุณต้องการอยากจะให้มันดีต่อทั้งตัวเธอและตัวคุณเอง ให้หันหน้าคุยกันว่าอะไรที่มันกวนใจคุณเมื่อมันเกิดขึ้น หรือหลังจากที่เกิดขึ้นทันที การปิดกั้นตัวเอง และ “เก็บสะสม” ไปเรื่อยๆ มีแต่จะทำให้คุณทั้งคู่ทรมาน คุณไม่ควรนินทาเธอลับหลัง บ่อยครั้งที่มันดูง่ายกว่าที่จะบ่นถึงแฟนของคุณกับคนอื่นๆ แต่ไม่พูดกับแฟนคุณเอง แต่นี่มันไม่ยุติธรรมกับเธอเลย และก็ไม่ช่วยอะไรทั้งนั้น คุณควรแก้ปัญหาด้วยการพูดกับเธอดีๆ และหาทางออกไปด้วยกันต่างหาก แน่นอนว่าคุณควรจะชมผู้หญิงบ่อยๆ แต่ถ้าคุณต้องการปฏิบัติกับเธออย่างที่เธอควรได้รับจริงๆ คุณอาจต้องเอาใจใส่ว่าคุณจะชมเธออย่างไร เพียงแค่คุณเข้าใจเธอสักนิด คุณก็จะสามารถหาคำชมดีๆ ที่จะทำให้ใจเธอเต้นรัวได้ไม่ยาก  คุณคงไม่อยากจะต้องคอยชมตลอดเวลาโดยไม่มีเหตุผลใดๆ เพราะมันจะทำให้คำชมเหล่านั้นดูไร้ค่า คุณควรให้ความสนใจในการชมเธอในเวลาที่สำคัญ เช่น เมื่อเธอทำงานหนัก หรือทำอะไรที่แสดงถึงความใจดีจริงๆ คุณควรระวังภาษาที่คุณใช้ บางครั้งแม้ว่าผู้ชายจะหมายความถึงอะไรดีๆ แต่เขากลับพูดอะไรที่ทำร้ายโดยไม่ตั้งใจ คุณต้องระวังในสิ่งที่คุณพูด เพราะมันแสดงถึงว่าคุณคิดอะไรจริงๆ และทำให้ผู้หญิงที่คุณอยู่ด้วยรู้สึกอึดอัด อย่าทำตัวเป็นไพร่ ปล่อยมุขเสื่อมๆ หรือตั้งใจทำเป็นหยาบคาย (เช่น ตดต่อหน้าเธอ) คุณคงไม่อยากจะพูดหยาบคายเกี่ยวกับคนอื่น หรือพูดถึงว่าผู้หญิงคนอื่นๆ เซ็กซี่แค่ไหน ทั้งหมดนี้อาจจะทำให้เธอรู้สึกอึดอัด หรือเจ็บปวด ซึ่งคุณคงไม่ต้องการเช่นนั้น เมื่อคุณคุยกับเธอ ให้พูดตรงๆ การโกหก แม้ว่าจะเพื่อรักษาน้ำใจ แต่มันก็ไม่ช่วยอะไร และไม่ช่วยสร้างความไว้ใจในความสัมพันธ์ด้วย อย่าบอกเธอว่าคุณจะต้องไปช่วยดูแลยายที่ป่วย เพียงแค่เพราะคุณไม่อยากไปดูหนังตลกโง่ๆ กับเธอ พฤติกรรมเช่นนี้มันไม่น่าเคารพ และยังเป็นการสร้างเรื่องราวที่แย่ แต่ถ้าคุณรู้ว่าการบอกความจริงกับเธอไม่เพียงแต่จะทำร้ายเธอ แต่ยังไม่เป็นผลดี หรือไม่ช่วยอะไรแล้วล่ะก็ ให้โกหกโดยการตัดความจริงบางส่วนออกแทน  ถ้าเธอถามอะไรที่เป็นที่รู้กันอย่างเช่น “ฉันใส่ชุดนี้แล้วดูอ้วนไหม?” แทนที่จะพูดอะไรที่ฟังดูเจ็บปวดอย่างหลีกเลี่ยงไม่ได้ออกไป ให้เปลี่ยนคำพูดให้ดูอ้อมค้อมหน่อย และบอกความจริงกับเธอ คุณอาจบอกเธอว่า “ฉันก็ชอบชุดที่เธอใส่นี้นะ แต่ฉันว่าชุดสีเหลืองนั้นดูดีกว่าเยอะเลย” มันง่ายมากที่จะคิดว่าผู้หญิงหลายๆ คนเป็นคนละประเภทกันกับตัวเอง และคิดว่าคุณไม่เข้าใจพวกเขา อย่างไรก็ตามผู้หญิงเหล่านี้ไม่ได้แตกต่างอะไรจากคุณเลย พวกเขาต้องการสิ่งเดียวกัน มีปัญหาอย่างเดียวกัน และพวกเขาก็มีความรู้สึกเหมือนกัน เมื่อคุณคิดได้ดังนั้นแล้ว มันก็จะง่ายขึ้นอีกมากที่จะรู้ว่าคุณควรปฏิบัติต่อพวกเขาอย่างไร: ปฏิบัติกับพวกเขาอย่างที่คุณอยากถูกปฏิบัติด้วย เพื่อให้ง่ายขึ้น คิดดูว่า คุณอยากให้คนอื่นปฏิบัติต่อผู้หญิงที่คุณรักอย่างไร ปฏิบัติกับผู้หญิงอย่างที่คุณต้องการให้พ่อของคุณทำกับแม่ของคุณ ดูแลผู้หญิงอย่างที่คุณอยากให้ผู้ชายคนหนึ่งทำกับพี่สาวหรือน้องสาวของคุณ คุณอยากจะดูเท่ห์ตลอดเวลา ก็พอเข้าใจได้ ใครล่ะจะไม่อยากให้ผู้หญิงหลงในตัวเองเมื่อไหร่ก็ตามที่พวกเขาเดินผ่านห้อง? อย่างไรก็ตาม หากคุณมีแฟนหรือผู้หญิงที่คุณชอบอยู่แล้ว การพยายามหว่านเสน่ห์ใส่ผู้หญิงคนอื่นเป็นเรื่องที่ไม่ให้เกียรติ และหยาบคายมากกับผู้หญิงของคุณ แค่ห่วงเรื่องทำตัวเองให้ดูเท่ห์กับเธอก็พอ และไม่ต้องสนใจมากว่าผู้หญิงคนอื่นจะชอบอะไร  ยกตัวอย่างเช่น คุณไม่ควรจะไปอ่อยเล่นกับผู้หญิงที่ไม่ใช่แฟนของคุณ และก็ไม่ควรไปอวดรูปร่างของคุณเองกับผู้หญิงคนอื่นด้วย มันไม่ได้หมายความว่า “คราวหน้าแล้วกัน” ไม่ได้แปลว่า “ฉันกำลังเขินอยู่” และมันก็ไม่ได้แปลว่า “ฉันพยายามยั่วโมโหเธออยู่” มันหมายถึง “ไม่” จริงๆ อย่าพยายามตื้อเธอต่อหลังจากที่เธอบอกว่าไม่แล้ว เธอรู้ว่าคุณต้องการอะไร และเธอจะบอกให้คุณรู้เองถ้าเธอเปลี่ยนใจ ตัวอย่างเช่น ถ้าคุณขอให้เธอใส่เสื้อผ้าอะไรสักอย่าง และเธอไม่ชอบ อย่าไปกดดันให้เธอใส่มันให้ได้ เธอสามารถที่จะมีความลับกับคุณได้ เช่นเดียวกับที่คุณก็สามารถมีความลับกับเธอได้เช่นกัน คุณทั้งคู่ควรได้รับเวลาเป็นของตัวเอง และสิ่งที่เป็นของคุณเท่านั้น อย่าไปก้าวก่ายความเป็นส่วนตัวของเธอด้วยการไปแอบดูเฟสบุ๊คของเธอ หรือตรวจดูว่าเธอส่งข้อความหาใครบ้าง มันอาจจะดูยั่วยวนใจคุณมาถ้าคุณเห็นว่าเธอเปิดหน้าเว็บที่ล็อกอินทิ้งไว้ หรืออะไรประมาณนั้น แต่คุณก็ควรห้ามใจให้ได้ มันเป็นสิ่งที่ผู้ชายควรทำ ผู้ชายหลายคนกังวลกับเรื่องความแมน คุณไม่ต้องการที่จะดูอ่อนแอหรอก ใช่ไหม? ดังนั้นพวกเขาจึงไม่บอกผู้หญิงของเขาว่าเขารู้สึกอย่างไร นับเป็นความผิดพลาดอย่างมาก ปล่อยให้เธอสงสัยว่าคุณใส่ใจเธอมากแค่ไหนนั้นเป็นเรื่องที่โหดร้าย คุณคงไม่ชอบถ้าเธอทำอย่างนั้นกับคุณบ้าง ถ้าคุณใส่ใจกับใครสักคน คุณควรบอกให้เขารู้เสมอ บอกพวกเขาเมื่อคุณหมายความเช่นนั้นจริงๆ และแสดงให้เขาเห็นว่าคุณใส่ใจพวกเขามากเพียงใดด้วยการกระทำเล็กๆ น้อยๆ ในทุกๆ วัน  อย่าซ่อนมันจากคนอื่นๆ เช่นกัน พี่ชายคุณอาจจะแกล้งแหย่คุณแต่พวกเขาเข้าใจจริงๆ: พวกเขาก็มีผู้หญิงที่เขาชอบมากเช่นกัน ยอมรับคำแหย่นั้นและทำให้แฟนของคุณมีความสุขด้วยการจับมือเธอไว้เวลาที่มีคนอื่นอยู่รอบๆ มันแสดงให้เธอเห็นว่าคุณไม่ได้อายในความสัมพันธ์อย่างใกล้ชิดที่คุณสองคนมีร่วมกัน แน่นอนว่าการไว้ใจกันเป็นสิ่งที่สำคัญที่สุดในความสัมพันธ์ คุณจะไม่มีความสัมพันธ์ที่มีความสุขเลยถ้าคุณไม่ไว้ใจกัน  นั่นหมายความว่า คุณต้องเชื่อใจเธอ อย่าไปกังวลถ้าเธอจะอยากไปเที่ยวกับเพื่อนๆ ของเธอแทนที่จะไปกับคุณ แล้วคุณก็ไม่ควรปฏิบัติตน หรือทำอะไรที่จะทำให้เธอไม่ไว้ใจคุณ อย่าบอกคนอื่นเกี่ยวกับสิ่งที่คุณและแฟนของคุณทำกันสองคน แม้ว่าคุณจะแค่บอกเพื่อนสนิทที่สุดของคุณ นี่เป็นการล่วงเกินความเป็นส่วนตัวของผู้หญิงของคุณและมันเป็นการทำร้ายเธออย่างมาก ทั้งหมดนั้นอาจทำให้คุณทะเลาะกับเพื่อนสนิทของคุณ และความลับที่คุณบอกไปก็ถูกโพสต์บนอินเตอร์เน็ตให้ทุกคนได้เห็นกัน
ทำสิ่งที่ทำให้เธอมีความสุข. ให้เวลากับเธอ. ส่งเสริมให้เธอทำในสิ่งที่เธอทำแล้วมีความสุข. คิดถึงเธอเสมอๆ. ให้ความสำคัญในความรู้สึก ความคิด และความเห็นของเธอ. เห็นคุณค่าในสิ่งที่เธอทำเพื่อคุณ. พูดด้วยความเคารพ. เข้าใจเธอ. พูดคุยกันเวลาที่คุณมีปัญหา. ชมเธออย่างเหมาะสม. ระวังคำพูดของคุณ. แสดงความจริงใจ แต่ถ้าจำเป็นจริงๆ ก็โกหกอย่างชาญฉลาด. อย่าคิดว่าเธอเป็นอะไรที่แตกต่างจากตัวคุณเอง. หยุดพยายามหว่านเสน่ห์ใส่ผู้หญิงคนอื่น. ฟังเมื่อเธอบอกว่า “ไม่”. เคารพในความเป็นส่วนตัวของเธอ. บอกกับเธอว่าคุณรู้สึกอย่างไร. เชื่อใจเธอ และทำตัวเองให้น่าไว้ใจ.
https://www.wikihow.com/Win-a-Girl https://www.wikihow.com/Win-a-Girl https://www.wikihow.com/Win-a-Girl
Showing Your Affection Speaking Like a Gentleman Avoiding Common Pitfalls